
A pénz beszél, a kutya hallgat - A sport üzletté válása a Forma-1 példáján

Kulcsszavak: Forma-1; fizetős pilóták; szponzorok; költségvetés; üzlet
Manapság világszerte egyre több szó esik a sport üzleti alapú működéséről, csak sokan nem látnak bele a dolgok mélyébe. Munkám segítségével azt próbáltam tömören bemutatni, milyen nagy mértékben van jelen az “üzlet” a sportban, illetve a Forma-1-ben is. A Forma-1 ugyanis egy az Olimpiához hasonló hírnévnek örvendő nemzetközi sportrendezvény, mely évről évre emberek milliót vonzza a megrendezett helyszínekre, valamint a tévéképernyők elé. Egy olyan világszerte elterjedt sportágról van szó, mely az évezred elején és közepén még úszkált a pénzben, mára azonban a gazdasági válság hatására a recesszió csapdájába esett. E sportrendezvény tehát nehéz napokat él meg, s ennek a jelenségnek a dolgozatomban figyelmet szentelek.
A tanulmányom során a sport közgazdasági megközelítése alapján betekintést nyújtok a sport és a gazdaság találkozásába, marketing szempontból megközelítve a sportot, mint szolgáltatást és iparágat. Majd szó esik a sportba való behatolásról az üzlet által, illetve a média szerepébe a sportra nézve is. Ezenkívül pedig említést teszek a Forma–1 gazdaságáról is, s azon belül is a csapatok költségvetéséről, a gazdasági válság hatásáról a Forma-1-re, illetve a szponzorok szerepéről a száguldó cirkuszban. Kiemelt hangsúlyt kap a fizetős pilóták elterjedése a Forma-1-ben, mint aktuális téma. Végül pedig kérdések és problémák megvitatására és javaslattételére kerül sor a fent ismertetett témákkal kapcsolatban.
 



